stanford-oval/wikipedia huggingface dataset:
Haaveilen

| Haaveilen Toni |
| --- | --- | --- |

Studioalbumin tiedot
 Äänitetty : helmikuu 1990, JJ-studio, Tampere
 Julkaistu: 1990
 Formaatti: CD, LP
 Tuottaja(t): Jyrki Niemi
 Tyylilaji: pop
 Kesto: 41.57
 Levy-yhtiö: Poko Rekords
Toni Lähteenmäen muut studioalbumit
|   | Haaveilen 1990 | Tulevaisuuden portti 1996 |
Haaveilen on laulaja-lauluntekijä Tonin vuonna 1990 julkaistu ensimmäinen sooloalbumi. Sen on tuottanut Jyrki Niemi Unitor Oy:n Poko Rekords -levy-yhtiölle.
Albumi on äänitetty JJ-studiolla ja miksattu Finnvox-Studiolla helmikuussa 1990.
Etukannen valokuvan on ottanut Jorma Rajamäki. Kannen on suunnitellut ja takakannen valokuvan ottanut Kari Lahtinen. LP-levyn kannen on valmistanut Uudenmaan Ammattipaino Ky.
Albumin nimikappale on julkaistu myös kokoelmalevyllä Suomirokkia II.
Kappaleet

Kappaleet on säveltänyt Toni Lähteenmäki, sanoittanut Toni Lähteenmäki ja Tuula Lehtinen sekä sovittanut Jyrki Niemi, ellei toisin ole mainittu.
A-puoli
Häälaulu – 2.45
Laineet laivaa keinuttaa – 3.46 (säv. Markku Petander)
Sademies – 4.16 (san. Toni Lähteenmäki ja Juice Leskinen)
Kylmät yöt – 3.45 (san. Toni Lähteenmäki)
Alla koivujen – 3.10 (sov. Toni Lähteenmäki)
Se – 4.52 (säv. Jyrki Niemi)
B-puoli
Siveyttä ja ryhtiä – 3.07 (san. Toni Lähteenmäki, sov. Jyrki Niemi ja Markku Petander)
Haaveilen – 3.50 (san. Toni Lähteenmäki ja Juice Leskinen)
Raukeaan humalaan – 4.11 (san. Toni Lähteenmäki)
Tähdenlento – 4.08
Lauantain toivottu – 4.07 (säv. Jyrki Niemi, san. Juice Leskinen)
Kappaleiden julkaisuoikeudet omistaa Jee-Jee Music Oy.
Soittajat

Toni Lähteenmäki – laulu ja kitara
Jyrki Niemi – kosketinsoittimet
Markku Petander – kitara
Tony Nieminen – rummut ja lyömäsoittimet
Pertti Tolonen – basso ja taustalaulu
+
Veli-Pekka Niemi – trumpetti ja flyygelitorvi
Sami Ruusukallio – taustalaulu
Fran Mérida

| 0 | 1 | 2 |
| --- | --- | --- |

Henkilötiedot
Koko nimi: Francisco Mérida Pérez
Syntymäaika: 4. maaliskuuta 1990 (ikä 34)
Syntymäpaikka: Barcelona, Barcelona, Espanja
Pelipaikka: keskikenttä
Pituus: 175 senttimetriä
Seura
Seura:  Atlético Paranaense
Pelinumero: 21
Junioriseurat
1998–2005 2005–2007:  Barcelona  Arsenal
Seurat
| Vuodet | Seura | O (M) |
| 2007–2010 2008 2010–2012 2011 2012–2013 2013– |  Arsenal →  Real Sociedad  Atlético Madrid →  Braga  Hércules  Atlético Paranaense | 6 (1) 17 (1) 20 (0) 5 (0) 18 (1) 0 (0) |
 Seurajoukkueuran tilastot kattavat vain kansalliset sarjat, päivitetty 16. heinäkuuta 2013.
Francisco ”Fran” Mérida Pérez (s. 4. maaliskuuta 1990 Barcelona) on espanjalainen jalkapalloilija, joka edustaa Brasilian pääsarjassa pelaavaa Atlético Paranaensea. Méridan pelipaikka on keskikentällä, joko keskellä tai vasemmalla laidalla. Hänen suurimpia vahvuuksiaan ovat teknisyys ja luovuus.
Ura

Mérida liittyi Barcelonan junioreihin kahdeksanvuotiaana, mutta päätti kesällä 2006 siirtyä maanmiehensä ja toisen Barcelona-kasvatin Cesc Fàbregasin jalanjäljissä Arsenaliin. Hän teki Arsenalin kanssa ammattilaissopimuksen maaliskuussa 2007. Siirrosta aiheutui suurehko kohu, sillä Barcelona, joka ei saanut pelaajasta siirtokorvausta, katsoi että seuran oikeuksia kasvattajana oli loukattu ja aloitti oikeusjutun Méridaa ja Arsenalia vastaan. Arsenal määrättiin lopulta lokakuussa 2007 maksamaan 3,2 miljoonan euroa Barcelonalle. Tapauksella saattaa olla merkittäviä seurauksia englantilaisseuroille, jotka voivat paikallisten lakien mukaan tehdä ammattilaissopimuksen 16 vuotta täyttäneen pelaajan kanssa, kun Espanjassa vastaava ikä on 18.
Ensiesiintymisensä Arsenalin edustusjoukkueessa Merida teki elokuussa 2006, harjoitusottelussa Boreham Woodia vastaan. Hän teki ottelussa yhden Arsenalin neljästä maalista. Kaudella 2006–2007 Mérida pelasi lähinnä reservi- ja akatemiasarjan otteluita ja oli yhdessä Arsenalin liigacup-ottelussa vaihdossa. Syksyllä 2007 hän pääsi kentälle muutamissa liigacupin otteluissa. Kevätkauden 2008 Mérida pelasi lainalla Espanjan Segunda Divisiónin Real Sociedadissa.
Kesäkuussa 2010 Mérida siirtyi Arsenalista kotimaahansa Atlético Madridin joukkueeseen vapaalla siirrolla, kun hänen sopimuksensa Arsenalin kanssa päättyi.  Mérida sai Atléticossa peliaikaa niukasti ja oli lyhyen ajan lainalla portugalilaisessa Bragassa. Atléticosta hän siirtyi sarjaporrasta alempana pelaavaan Alicanten Hérculesiin. Mérida siirtyi nykyiseen seuraansa helmikuussa 2013.
Mérida oli vuonna 2007 mukana alle 17-vuotiaiden EM-kilpailuissa kultaa ja alle 17-vuotiaiden MM-kilpailuissa hopeaa voittaneessa Espanjan joukkueessa.
Aiheesta muualla

Fran Mérida Arsenalin sivustolla (englanniksi)
Fran Mérida Football Database -sivustolla (englanniksi)
Fran Mérida BDFutbol-sivustolla (englanniksi)
Fran Mérida Transfermarkt-sivustolla (englanniksi)
Fran Kranz

| Fran Kranz |
| --- | --- |
 Fran Kranz vuonna 2009.
Henkilötiedot
Syntynyt: 13. heinäkuuta 1983 (ikä 41) Los Angeles, Kalifornia, Yhdysvallat
Ammatti:  näyttelijä
Näyttelijä
Aktiivisena:  1998–
Merkittävät roolit:  Donnie Darko Training Day  Kylä The Cabin in the Woods
Aiheesta muualla
IMDb 
Elonet
Francis ”Fran” Kranz (s. 13. heinäkuuta 1983 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa Topher Brinkin roolista televisiosarjassa Dollhouse. Kranz on näytellyt myös esimerkiksi elokuvissa Pelimiehet, Kylä, Careless, Shades of Ray ja The Cabin in the Woods sekä televisiosarjoissa Welcome to The Captain ja Rakkauden anatomia.
Filmografia

| Elokuvat> Vuosi | Elokuvat> Nimi | Elokuvat> Rooli |  |
| --- | --- | --- | --- |
| 2001 | Donnie Darko | matkustaja |  |
| 2001 | Training Day | kuski |  |
| 2002 | Orange County | Shane Brainard |  |
| 2003 | Pelimiehet | poikaystävä |  |
| 2003 | Swordswallowers and Thin Men | Adrian |  |
| 2004 | Kylä | Christop Crane |  |
| 2004 | Admissions | James Parks |  |
| 2006 | Cool Ideas | Ralph |  |
| 2006 | The Night of the White Pants | Millian Hagan |  |
| 2006 | The TV Set | Zach Harper |  |
| 2006 | Whirlygirl | Freddie |  |
| 2007 | Careless | Mitch |  |
| 2007 | Rise | Alex |  |
| 2008 | Wieners | Joel |  |
| 2008 | Shades of Ray | Sal Garfinkle |  |
| 2009 | My Two Fans | Thad |  |
| 2009 | Homeland | Arne |  |
| 2010 | Don’t Fade Away | Ben |  |
| 2011 | Diary of a Wimpy Kid: Rodrick Rules | Bill Walter |  |
| 2012 | The Cabin in the Woods | Marty |  |
| 2012 | Much Ado About Nothing | Claudio |  |
| 2012 | Putzel | Salmon Guy |  |
| 2013 | Last Weekend | Sean Oakes |  |
| 2013 | Lust for Love | Astor |  |
| 2013 | The Truth About Lies | Gilby Smalls |  |
| 2013 | The Living | Gordon |  |
| 2014 | Lust for Love | Astor |  |

Televisiosarjat
| Vuosi | Nimi | Rooli | Jaksot |
| 1998 | Frasier | Aaron | ”Good Grief” |
| 2008 | Welcome to the Captain | Josh Flug | 5 jaksoa |
| 2008 | Rakkauden anatomia | Brian | ”Equal & Opposite” |
| 2008 | Elämää Philadelphiassa | opiskelija | ”Who Pooped the Bed?” |
| 2009–2010 | Dollhouse | Topher Brink | 27 jaksoa |
| 2011 | Goodnight Burbank | Chaz Parker | ”Lesbians on Acid” |
| 2012 | Dating Rules from My Future Self | Sorbet Guy | ”Chapter Five: Be YR Own Wingwoman” ”Chapter Six: Open Yr Eyes” |
| 2012 | JourneyQuest | Silver Tom | 8 jaksoa |
| 2013 | Good Wife | Eugene | ”A More Perfect Union” |
| 2013 | Bad Sports | Brooks Lavender | 3 jaksoa |
Aiheesta muualla

Fran Kranz Internet Movie Databasessa. (englanniksi)
Fran Kranz Elonetissä.
HMS Coreopsis (M32)

| HMS Coreopsis |
| --- | --- |

Aluksen vaiheet
Rakentaja:  A. & J. Inglis, Glasgow
Kölinlasku:  19. syyskuuta 1939
Laskettu vesille:  23. toukokuuta 1940
Palveluskäyttöön:  17. elokuuta 1940
Poistui palveluskäytöstä:  Kreikalle 1943 Kreizis
Loppuvaihe:  romutettu 1951
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  96
Aseistus
Aseistus:  1 × BL 4"/L45 (102 mm) Mk IX -tykki 1 × kaksipiippuinen Vickers .50" Mk III -ilmatorjuntakonekivääri 1 × kaksipiippuinen .303" Lewis-pikakivääri 2 × syvyyspomminheitintä Mk II, joihin yhteensä 40 syvyyspommia
HMS Coreopsis (viirinumero M32) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Alus tilattiin 25. heinäkuuta 1939 Glasgow'sta A. & J. Inglis Limitediltä, missä köli laskettiin 19. syyskuuta 1939. Alus laskettiin vesille 23. toukokuuta 1940 ja valmistui 17. elokuuta.
Palvelus

Alus luovutettiin 1943 Kreikalle, joka liitti sen laivastoonsa nimellä Kreizis. Alus lähetettiin Kreikasta Britteinsaarille romutettavaksi 1951.
Fran Vázquez

| Fran Vázquez |
| --- | --- |
 Vázquez vuonna 2013.
Henkilötiedot
Koko nimi:  Francisco ”Fran” Vázquez González
Syntynyt: 1. toukokuuta 1983 (ikä 41) Chantada, Galicia, Espanja
Kansalaisuus:   Espanja
Koripalloilija
Pelipaikka:  Sentteri
Pituus:  208 cm
Paino:  109 kg
Nyk. joukkue:  CB 1939 Canarias
Sarja:  Mestarien liiga Liga ACB
NBA-varaus:  11. varaus 2005 (Orlando Magic)
Pelaajaura
Seurajoukkueet
2001–2005 2003 2003–2004 2005–2006 2006–2012 2012–2016 2016–:  CB Málaga → CB Bilbao Berri → CB Gran Canaria Girona FC Barcelona CB Málaga CB 1939 Canarias
Maajoukkueet
:   Espanja
Aiheesta muualla
FIBA
Francisco Vázquez González (s. 1. toukokuuta 1983 Chantada, Galicia) on espanjalainen koripalloilija. Vázquez on voittanut urallaan muun muassa Mestarien liigan ja Euroliigan mestaruudet sekä Espanjan mestaruuksia. Hän on eniten heitontorjuntoja Espanjan pääsarjassa tehnyt pelaaja.
Ura

Orlando Magic varasi Vásquezin NBA:han 11. vuorolla vuoden 2005 varaustilaisuudessa. Vázquez ei kuitenkaan pelannut NBA:ssa vaan kotimaansa Liga ACB:ssä, jossa hän on pitänyt hallussaan sarjan historian heitontorjuntatilaston kärkipaikkaa.
Vásquez voitti CB 1939 Canariasin pelaajana Mestarien liigan mestaruuden vuonna 2017. Kaudella 2009–2010 hän voitti Euroliigan FC Barcelonan joukkueessa. Vásquez on voittanut myös kolme Espanjan mestaruutta, neljä Espanjan cup-mestaruutta ja kolme Espanjan supercup-mestaruutta.
Vázquez on edustanut myös Espanjan miesten maajoukkuetta. Hän sijoittui Espanjan mukana kuudenneksi vuoden 2010 MM-kilpailuissa ja neljänneksi vuoden 2005 EM-kilpailuissa.
Aiheesta muualla

Kuvia tai muita tiedostoja aiheesta Fran Vázquez Wikimedia Commonsissa
Profiili FIBA Archive (englanniksi)
Fran Vasquez basketball profile eurobasket.com (englanniksi)
Iberostar Tenerife – Koripallon Mestarien liigan mestari 2017
00 San Miguel ·
5 Richotti ·
7 Niang ·
10 Bassas ·
11 Hanley ·
12 Kirksay ·
13 Grigonis ·
17 Vázquez ·
21 Abromaitis ·
31 Bógris ·
33 Beirán ·
34 White ·
42 Doornekamp ·

Päävalmentaja Vidorreta ·
Apuvalmentajat Yáñez · Justo
Espanjan joukkue – Koripallon MM-kilpailut 2010
4 San Emeterio |
5 Fernández |
6 Rubio |
7 Navarro |
8 López |
9 Reyes |
10 Claver |
11 Vázquez |
12 Llull |
13 Gasol |
14 Mumbrú |
15 Garbajosa |
Valmentaja Scariolo
Francesca Jones

Francesca Jones voi tarkoittaa seuraavia:
Francesca Jones (s. 1990), walesilainen voimistelija
Francesca Jones (s. 2000), isobritannialainen tennispelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Francesca Jones”, voi hakea sivunnimihaulla, laajalla sivunnimihaulla tai tekstihaulla.
Gustaf Serlachius

Gustaf Fredrik Serlachius (16. kesäkuuta 1935 Mänttä – 17. lokakuuta 2009 Helsinki) oli suomalainen vuorineuvos ja pitkäaikainen metsäteollisuuden vaikuttaja. Hän vaikutti merkittävästi Suomen kulttuurielämään Gösta Serlachiuksen taidesäätiön puheenjohtajana.
Helsingin Sanomien mukaan Serlachius kuului Suomen viimeisiin patruunoihin: hänen sukunsa johti tehtaitaan "isällisin ottein" toista sataa vuotta.
Ura

Gustaf Serlachius opiskeli Yhdysvalloissa ja Genevessä Sveitsissä. Hän valmistui ekonomiksi vuonna 1959.
Serlachius toimi pitkään sukuyhtiössään G. A. Serlachius Osakeyhtiössä ja edusti suvun neljättä polvea yhtiön johdossa. Hän aloitti yhtiön palveluksessa Kankaan paperitehtaalla 26-vuotiaana, ja hänet nimitettiin toimitusjohtajaksi 1969. Yhtiö fuusioitui Metsäliiton teollisuuden kanssa vuonna 1986, minkä seurauksena syntyi Metsä-Serla. Serlachius toimi sen hallituksen puheenjohtajana vuoteen 1996 asti.
Serlachius toimi Gösta Serlachiuksen taidesäätiön puheenjohtajana vuosina 1980–2009. Hänen kaudellaan säätiö avasi Mänttään taidemuseon rinnalle toisen museon, jonka nimi oli aluksi G. A. Serlachius -museo. Vuonna 2009 organisaatiomuutoksen yhteydessä museo sai nimen Serlachius-museo Gustaf. Museossa esitellään muun muassa paperiteollisuuden historiaa.
Yksityiselämä

Gustaf Serlachiuksen isä oli R. Erik Serlachius, joka kasvatti pojastaan sukuyrityksen toimitusjohtajan. Serlachius harrasti juoksemista, ja hän muutti Mäntästä Helsinkiin 1980-luvulla.
Luottamustehtäviä

Serlachius toimi vuoteen 1992 asti Metsä-Serlan hallituksen puheenjohtajana
Hän oli UPM Kymmenen hallituksessa 1996–2005.
Tunnustuksia

Gustaf Serlachiuksesta tuli vuorineuvos vuonna 1986
Aiheesta muualla

Valtonen, Maare: Vuorineuvos Gustaf Serlachius (1935–2009). Suomen talouselämän vaikuttajat -verkkojulkaisu (maksullinen). 5.9.2008. Suomalaisen Kirjallisuuden Seura.
Mäntän patruunat: Gustaf Serlachius (Arkistoitu – Internet Archive)
HMS Cornwall (56)

| HMS Cornwall |
| --- | --- |
 HMS Cornwall

Aluksen vaiheet
Rakentaja:  Devonportin telakka, Plymouth
Kölinlasku:  9. lokakuuta 1924
Laskettu vesille:  11. maaliskuuta 1926
Palveluskäyttöön:  8. toukokuuta 1928
Poistui palveluskäytöstä:  upotettu 5. huhtikuuta 1942
Tekniset tiedot
Uppouma:  9 010 t (standardi) 13 670 t (kuormattu)
Pituus:  190 m
Leveys:  20,8 m
Syväys:  4,95 m
Koneteho:  80 000 shp
Nopeus:  31,5 solmua
Miehistöä:  700
Aseistus
Aseistus:  4 × 8" (203 mm) kaksoistykkitornia 4 × 4" (102 mm)  ilmatorjuntatykkiä 2 × neliputkista 2 naulan ilmatorjuntatykkiä 2 × nelipiippuista .50" konekivääriä 8 × 21" (533 mm) torpedoputkea
HMS Cornwall oli Britannian kuninkaallisen laivaston Kent-luokan raskas risteilijä toisessa maailmansodassa.
Valmistus

Alus tilattiin Devonportin telakalta, missä köli laskettiin 9. lokakuuta 1924. Alus laskettiin vesille 11. maaliskuuta 1926 ja otettiin palvelukseen 8. toukokuuta 1928.
Palvelus

Palvelukseen otettaessa alus liitettiin Kiinan asemalle, mistä se palasi heinäkuussa 1936 Englantiin modernisoitavaksi. Telakalla aluksen panssarointia lisättiin, yksiputkiset neljän tuuman tykit vaihdettiin kaksiputkisiin Mk XIX asennuksiin, kaksi kahdeksanputkista kahden naulan neliputkisiin sekä etummainen tulenjohtopaikka uudistettiin. Aluksen siltarakennetta myös mataloitettiin.. Joulukuussa 1937 palvelukseen palatessa alus liitettiin 2. risteilijäviirikköön, kunnes se palasi 1939 Kiinan asemalle 5. risteilijäviirikköön. Alus liitettiin Ceylonilla Force I:hin metsästämään saksalaisia kaappareita Intian valtamereltä. Osaston mukana alus osallistui vuoden lopulla Saksan laivaston Admiral Graf Speen etsintään ja upottamiseen Etelä-Atlantilla.
Cornwall liitettiin Etelä-Atlantin osastoon, jonka mukana alus osallistui Vichyn Ranskan joukkoja vastaan suoritettuun operaatioon elokuussa 1940 Dakarissa (operaatio Menace). Alus pysäytti yhdessä HMS Delhin kanssa Primaguetin johtaman osaston ja pakotti sen purjehtimaan Casablancaan.
Alus palasi Intian valtamerelle, missä alus pysäytti ja upotti 8. toukokuuta 1941 Seychellien edustalla saksalaisen kaapparin Pinguinin. Japanin liityttyä akselivaltojen liittolaisena sotaan alus suojasi Intian valtamereltä Sunda salmeen kulkevia saattueita, kunnes vuoden 1942 alussa siirrettiin Colomboon.
Alus liitettiin Itäisen laivaston nopeaan ryhmään. Alus joutui japanilaisten lentokoneiden yllättämäksi 5. huhtikuuta 1942 Malediivien lounaispuolella ja se upposi yhteenoton seurauksena.
HMS Cornwall uppoaa
HMS Bruce (1918)

| HMS Bruce |
| --- | --- |
 HMS Bruce

Aluksen vaiheet
Rakentaja:  Cammell Laird, Birkenhead
Kölinlasku:  12. toukokuuta 1917
Laskettu vesille:  26. helmikuuta 1918
Palveluskäyttöön:  30. toukokuuta 1918
Poistui palveluskäytöstä:  tuhoutunut maalilaivana 22. marraskuuta 1939
Tekniset tiedot
Uppouma:  1 830 t (standardi)
Pituus:  101,35 m (kokonaispituus)
Leveys:  9,68 m
Syväys:  3,81 m
Koneteho:  40 000 hv
Nopeus:  36,5 solmua
Miehistöä:  170
Aseistus
Aseistus:  5 × BL 4,7" (120 mm) Mk I -tykkiä 1 × 3" ilmatorjuntatykki 6 × 21" (533 mm) torpedoputkea
HMS Bruce (viirinumerot F48 ja D81) oli Britannian kuninkaallisen laivaston Scott-luokan laivueenjohtaja ensimmäisessä maailmansodassa ja sotien välillä.
Valmistus

Alus tilattiin joulukuussa 1916 Cammell Lairdilta Birkenheadistä, missä köli laskettiin 12. toukokuuta 1917. Alus laskettiin vesille 26. helmikuuta 1918 ja valmistui 30. toukokuuta.
Palvelus

Bruce poistettiin palveluksesta, minkä jälkeen se siirrettiin maalilaivaksi. Alus upposi 22. marraskuuta 1939, kun siihen osui lentokoneesta laukaistu 18 tuuman torpedo.
Päälliköt

Aluksen päälliköinä olivat:
...
John Tovey 31. joulukuuta 1924 - tammikuu 1925
...
Francesca Jones (tennispelaaja)

| Francesca Jones |
| --- | --- |

Henkilötiedot
Syntynyt: 19. syyskuuta 2000 (ikä 24)
Kansalaisuus:   Yhdistynyt kuningaskunta
Tennispelaaja
Pituus:  173  cm
Kätisyys:  oikea
Palkintorahat:  434 071 USD
Kaksinpeli
Paras sijoitus:  297. (24.6.2019)
Voitot/tappiot:  181–101
Nelinpeli
Paras sijoitus:  541  (22. helmikuuta 2021)
Voitot/tappiot:  10–6
Aiheesta muualla
ITF
WTA
Francesca Jones (s. 19. syyskuuta 2000) on brittiläinen oikeakätinen tennispelaaja. Hän on voittanut urallaan viisi ITF-turnausta kaksinpelissä. Hän on sijoittunut WTA-maailmanlistalla parhaimmillaan sijalle 297 kesäkuussa 2019.
George Bernard Shaw

| George Bernard Shaw |
| --- | --- |
 Shaw vuonna 1905.
Henkilötiedot
Syntynyt: 26. heinäkuuta 1856 Dublin, Irlanti
Kuollut: 2. marraskuuta 1950 (94 vuotta) Hertfordshire, Englanti
Puoliso:  Charlotte Payne-Townshend
Kirjailija
 Nimikirjoitus
Palkinnot
  Nobelin kirjallisuuspalkinto 1925 
Aiheesta muualla
Löydä lisää kirjailijoitaKirjallisuuden teemasivulta
George Bernard Shaw (26. heinäkuuta 1856 Dublin, Irlanti – 2. marraskuuta 1950 Hertfordshire, Englanti) oli irlantilaissyntyinen, brittiläinen näytelmäkirjailija, jolle myönnettiin Nobelin kirjallisuuspalkinto vuonna 1925. Hänen tunnetuin näytelmänsä on Pygmalion (1912), jonka pohjalta on tehty elokuva Pygmalion (1938) ja yhdysvaltalainen musikaali My Fair Lady. Shaw sai Pygmalionin elokuvakäsikirjoituksesta parhaan sovitetun käsikirjoituksen Oscar-palkinnon, ja hän on ensimmäinen henkilö, joka on palkittu sekä kirjallisuuden Nobelilla että Oscarilla.
Elämä

Shaw oli vanhempiensa kolmesta lapsesta nuorin ja ainoa poika. Hänen vanhempansa edustivat Irlannin köyhtynyttä yläluokkaa. Isä oli ensin virkamies ja sitten viljakauppias.
Shaw ei juuri käynyt kouluja, vaan hän sai kotiopetusta pappissukulaiseltaan. Jo 16-vuotiaana hän aloitti työelämässä menemällä toimistotöihin, joilla hän elätti itsensä.
Shaw oli monin tavoin vastakohtien ihminen. Hän oli samanaikaisesti taiteellinen ja laskelmoiva, saita ja tuhlaavainen sekä epäluuloinen kyynikko mutta oikeaksi katsomien aatteiden sitkeä puolustaja. Hän piti kouluja ja yliopistoja vastenmielisinä koko elämänsä ajan, sillä hän piti niitä kaavamaisen ajattelun levittäjinä. Hän oli kuitenkin intohimoinen itseopiskelija, ahkera kirjoittaja ja terävä kriitikko.
Shaw meni naimisiin Charlotte Payne-Townshendin kanssa vuonna 1898. Solmiessaan avioliiton he olivat jo 40-vuotiaita. 1930-luvulla pariskunta matkusteli ahkerasti ja kävi Amerikassa, Uudessa-Seelannissa, Etelä-Afrikassa ja Japanissa. Charlotte eli selibaatissa, sillä hän piti vastenmielisinä ajatusta seksuaalisesta kanssakäymisestä ja synnytyksestä.
Shaw kirjoitti sanan rakkaus lainausmerkkeihin, koska sukupuolten väliset suhteet tarkoittivat hänelle sukupuolten taistelua ja usein molempien osapuolten tyytymättömyyttä. Hänellä oli useita enemmän tai vähemmän platonisia rakkaussuhteita esimerkiksi näyttelijättäriin Ellen Terryyn ja mrs. Patrick Campbelliin.
Ura

Shaw aloitti uransa lehtikirjoituksilla, muun muassa musiikkiarvosteluilla vuonna 1885.
Shaw’n ensimmäinen julkaistavaksi hyväksytty romaani oli The Unsocial Socialist, joka ilmestyi jatkokertomuksena vuonna 1884 ja kirjana 1887. Tätä ennen hän oli jo kirjoittanut kolme romaania, jotka ilmestyivät niin ikään jatkokertomuksina 1885–1888. Varhaisin säilynyt romaani Immaturity julkaistiin vasta 1930, yli 50 vuotta kirjoittamisensa jälkeen. Ensimmäinen menestys oli näytelmä Candida (1898).
Ensimmäiseen maailmansotaan asti Shaw kirjoitti lähinnä komedioita. Sodan jälkeen hän tuotti vakavampaa draamaa. Myöhemmin Shaw jakoi näytelmänsä ”miellyttäviksi ja epämiellyttäviksi”. Epämiellyttävien näytelmien tarkoitus oli pakottaa katsoja kohtaamaan epämiellyttäviä asioita, kuten porvariston harjoittamaa köyhien riistoa, asuntojen kurjuutta ja ilotalojen pitämistä. ”Miellyttävissä” näytelmissään Shaw hyökkäsi isänmaallisuutta, sotasankareiden palvontaa ja romanttisten sankareiden ihailua vastaan. Shaw halveksi ”hauskoja” näytelmiä, joissa pyrittiin vain hauskuuttamiseen, sekä näennäistä aatedraamaa.
Näytelmissään Shaw käsitteli ajankohtaisia teemoja ironian ja paradoksien keinoin. Monet hänen sukkeluutensa elävät irrallisina sitaatteina: ”Ne, jotka osaavat, tekevät. Ne jotka eivät osaa, opettavat.” Shaw oli mestarillinen dialogien kirjoittaja ja hän piti dialogia koko draaman keskeisimpänä osana. Lisäksi hän osasi maustaa sen omaperäisellä ”shawmaisella” huumorilla, joka lievensi katsojan ärtymystä näytelmän perussanoman epämiellyttävyyttä kohtaan.
Shaw ja Arabian Lawrencena tunnettu T. E. Lawrence tutustuivat ja ystävystyivät 1920-luvulla. Shaw kirjoitti myöhemmin näytelmän Too True to Be Good (1932), jonka päähenkilö parodioi Lawrencea. Toisaalta Lawrence käytti myöhemmin valenimeä Shaw. Shaw’n tuttavia olivat myös Albert Einstein, Mahatma Gandhi, Rabindranath Tagore ja Josif Stalin.
Aatteet

Shaw’n nuoruuden aatteet olivat omaperäisiä, kuten vastenmielisyys koulujen kaavamaisuutta kohtaan. Hänen varhaiseen näytelmäänsä sisältyvät vuorosanat kuvaavat hänen ajatuksiaan: ”Älä koskaan omaksu muiden mielipiteitä.” ja ”Tee tehokkuudesta ainoa tavoitteesi.”
Shaw oli poliittisesti sosialisti ja yksi Fabian Societyn tunnetuimmista jäsenistä. Vuonna 1893 hän osallistui uuden työväenpuolueen puolueohjelman kirjoittamiseen. Shaw kannatti yksityisestä maanomistuksesta luopumista, vaalijärjestelmän uusimista ja englannin oikeinkirjoituksen yksinkertaistamista. Kenties isänsä alkoholismin takia Shaw oli täysin raitis. Shaw oli yksi niistä lännen intellektuelleista, jotka tukivat Stalinin asettamaa Terijoen hallitusta ja talvisotaa Suomea vastaan. Shaw oli kiinnostunut positiivisesta eugeniikasta ja kannatti sosiaalidarvinismia. Hän oli antisemitisti.
Shaw käytti filosofiassaan käsitteitä elämän voima ja luova kehitys. Elämän voima ilmenee hänen mielestään ennen kaikkea naisissa, ja se on luonnon hidasta kulkua säätelevä tekijä. Yli-ihminen voi Shaw’n mielestä voittaa (ylittää) luonnon kehityskulun.
Teokset > Suomeksi julkaistuja teoksia

Ihminen ja yli-ihminen. Komedia ja filosofia. (Man and Superman', 1902–1903). Helsinki: Otava, 1906.
Candida. (Candida, 1898.) Helsinki: Otava, 1909.
Herra Byronin ammatti. Rikosromaani. Helsinki: WSOY, 1923.
Ei sitä voi koskaan tietää. (You Never Can Tell, 1898.) Helsinki: Otava, 1909.
Pyhä Johanna. Historiallinen näytelmä. (Saint Joan, 1923.) Kautelaari, 2003.
Lisäksi teatterit ovat käännättäneet muita näytelmiä omaan käyttöönsä.
Kirjallisuutta

Halmesvirta, Anssi & Valta, Reijo (toim.): Aatteiden kamppailu elintilasta. Viktoriaanisen ajan näkemyksiä ihmisestä ja yhteiskunnasta.  (Jyväskylän yliopiston historian laitos. Yleisen historian tutkimuksia 10)  Jyväskylä:  Kampus kustannus, 1999.  ISBN 951-9113-48-7.
Yde, Matthew: Bernard Shaw and Totalitarianism. Longing for Utopia.  Basingstoke:  Palgrave Macmillan, 2013.  ISBN 978-1-137-33019-2.  (englanniksi)
Aiheesta muualla

Vapaasti ladattavia George Bernard Shawn e-kirjoja Project Gutenbergiltä ja Projekti Lönnrotilta.
George Bernard Shaw vuonna 1934.